Serie A: Juventus jiftħu vantaġġ ta' seba' punti Juventus għelbu lil Lecce bl-iskor ta' 4-0 biex fetħu vantaġġ ta' seba' punti fil-quċċata tas-Serie A fuq l-eqreb rivali Lazio, b'dawn tal-aħħar lagħbu partita inqas. Il-Bianconeri kellhom jistennew sat-tieni taqsima biex fetħu l-iskor. Fil-31 minuta, Lecce spiċċaw jilagħbu bi player inqas meta tkeċċa Fabio Lucioni li ntwera karta ħamra diretta għal foul fuq Rodrigo Bentancur. Fit-53 minuta, Juventus fetħu l-iskor minn Paulo Dybala b'xutt minn barra l-kaxxa wara li rċieva mingħand Cristiano Ronaldo. Disa' minuti wara l-istess Ronaldo skorja minn penalty wara li ġie ffawljat minn Luca Rossettini fil-kaxxa. Fit-83 minuta, Gonzalo Higuain għamilhom tlieta biex żewġ minuti wara d-difensur Olandiż, Matthijs de Ligt, issiġilla r-rebħa minn daqqa ta' ras wara azzjoni ta' corner. Din kienet l-ewwel darba mill-2018 li Juventus irreġistraw is-seba' rebħa konsekuttiva u huma l-uniku team li f'din is-sena kalendarja sofrew goal wieħed biss f'darhom fil-kampjonat. Lecce saru l-20 team fl-Italja li Cristiano Ronaldo skorja mill-21 avversarju li lagħab kontrihom. Filwaqt li Rodrigo Bentancur lagħab il-100 partita ma' Juventus fil-kompetizzjonijiet kollha ... Paulo Dybala skorja l-50 goal (home) fis-Serie A.